Brojo (distrikto)

La distrikto Brojo (en la franca district de la Broye; en la germana Broyebezirk) estas administra unuo de Kantono Friburgo. Laŭ la stato de 2023 en la komunumo vivis 35 865 loĝantoj sur areo de 173,88 kvadrataj kilometroj, kio rezultigas loĝdenson de 206 loĝantoj/km².. Ĝia ĉefloko estas la komunumo Estavayer-le-Lac. Geografio La distrikto Brojo konsistas el kvar teritorioj, kiuj inter si ne estas ligitaj. Tri el ili estas eksklavoj en Kantono Vaŭdo, dum unu estas ligita teritorie al la distrikto Friburgo. La teritorioj de la distrikto entendiĝys en la ebenaĵo de la rivero Brojo kaj laŭlonge de la sudorienta bordo de la Lago de Neŭŝatelo. Komunumoj de la distrikto Brojo La distrikto Brojo konsistas (stato en 2012) el 30 komunumoj, el kiuj la ĉefloko Estavayer-le-Lac estas la plej granda. Jen la listo: Historio La distrikto Brojo estis kreita surbaze de la nova kantona konstitucio de Friburgo en la jaro 1848 el la malnovaj distriktoj Dompierre, Surpierre kaj Estavayer. La Valo de Brojo, al kiu la distrikto apartenis en la jaro 1536 estis konkerita de la urbaj ŝtatoj Friburgo kaj Berno kaj dividitaj inter ili. La bernaj teritorioj post la Helveta Revolucio de 1798 estis atribuitaj al la nova Kantono Vaŭdo, dum la friburgaj formis parton de Kantono Friburgo. Notoj kaj referencoj Eksteraj ligiloj Paĝo de la prefektejo de la distrikto Brojo en la retejo de Kantono Friburgo !